CELEX: 32011R0579
Language: lt
Date: 2011-06-08 00:00:00
Title: 2011 m. birželio 8 d. Europos Parlamento ir Tarybos reglamentas (ES) Nr. 579/2011, kuriuo iš dalies keičiamas Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti, ir Tarybos reglamentas (EB) Nr. 1288/2009 dėl pereinamojo laikotarpio techninių priemonių nustatymo 2010 m. sausio 1 d. – 2011 m. birželio 30 d. laikotarpiui

24.6.2011   
            
            
               LT
            
            
               Europos Sąjungos oficialusis leidinys
            
            
               L 165/1
            
         EUROPOS PARLAMENTO IR TARYBOS REGLAMENTAS (ES) Nr. 579/2011
   2011 m. birželio 8 d.
   kuriuo iš dalies keičiamas Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti, ir Tarybos reglamentas (EB) Nr. 1288/2009 dėl pereinamojo laikotarpio techninių priemonių nustatymo 2010 m. sausio 1 d.–2011 m. birželio 30 d. laikotarpiui
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
   atsižvelgdami į Europos Komisijos pasiūlymą,
   perdavus įstatymo galią turinčio teisės akto projektą nacionaliniams parlamentams,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:
   
               (1)
            
            
               Tarybos reglamente (EB) Nr. 1288/2009 (3) numatyta toliau taikyti Tarybos reglamento (EB) Nr. 43/2009 (4) III priede nustatytas laikinas technines priemones ir taip pratęsti tų priemonių taikymo terminą iki tol, kol bus patvirtintos ilgalaikės priemonės.
            
         
               (2)
            
            
               Atsižvelgiant į būsimą bendros žuvininkystės politikos (BŽP) reformą ir į jos svarbą nustatant naujų ilgalaikių techninių priemonių turinį ir taikymo sritį, tikslinga tokių priemonių patvirtinimo datą nukelti iki to laiko, kai bus patvirtintas naujas teisinis pagrindas.
            
         
               (3)
            
            
               Siekiant užtikrinti, kad jūrų ištekliai toliau būtų tinkamai saugomi ir valdomi, ir kadangi galima pagrįstai tikėtis, kad naujas teisinis pagrindas bus taikomas nuo 2013 m. sausio 1 d., šiuo metu galiojančios techninės priemonės turėtų būti toliau taikomos iki tos dienos.
            
         
               (4)
            
            
               Todėl, atsižvelgiant į tai, kad Reglamente (EB) Nr. 1288/2009 nustatytos laikinos techninės priemonės nustos galioti 2011 m. liepos 1 d., tas reglamentas turėtų būti iš dalies pakeistas, kad minėtų priemonių galiojimas būtų pratęstas iki 2012 m. gruodžio 31 d.
            
         
               (5)
            
            
               Smulkiadyglių saulaužuvių (Caproidae) žvejybos kvotos pirmą kartą buvo nustatytos pagal Tarybos reglamentą (ES) Nr. 57/2011 (5). Todėl turėtų būti patikslinta, kad smulkiadyglės saulažuvės gali būti gaudomos naudojant velkamuosius tinklus, kurių tinklo akių dydžių diapazonas – nuo 32 iki 54 milimetrų. Taigi atitinkamai turėtų būti iš dalies pakeisti Tarybos reglamento (EB) Nr. 850/98 (6) I ir II priedai,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 850/98 iš dalies keičiamas taip:
   
               1.
            
            
               I priedo lentelėje įterpiamas šis įrašas:
               „Smulkiadyglės saulažuvės (Caproidae)“, kurių tinklo akių dydžių diapazonas – 32–54 mm, o mažiausias tikslinių rūšių procentinis santykis 90/60.
            
         
               2.
            
            
               II priedo lentelėje įterpiamas šis įrašas:
               „Smulkiadyglės saulažuvės (Caproidae)“, kurių tinklo akių dydžių diapazonas – 32–54 mm, o mažiausias tikslinių rūšių procentinis santykis – 90 %.
            
         2 straipsnis
   Reglamentas (EB) Nr. 1288/2009 iš dalies keičiamas taip:
   
               1.
            
            
               1 straipsnis iš dalies keičiamas taip:
               
                           a)
                        
                        
                           1 dalyje žodžiai „2011 m. birželio 30 d.“ pakeičiami žodžiais „2012 m. gruodžio 31 d.“;
                        
                     
                           b)
                        
                        
                           2 dalis iš dalies keičiama taip:
                           
                                       i)
                                    
                                    
                                       a punktas iš dalies keičiamas taip:
                                       
                                                   —
                                                
                                                
                                                   i papunktyje išbraukiami žodžiai „6.8 punkto antroje pastraipoje“,
                                                
                                             
                                                   —
                                                
                                                
                                                   ii papunktyje žodžiai „nuo 2010 m. sausio 1 d. iki 2011 m. birželio 30 d.“ pakeičiami žodžiais „nuo 2010 m. sausio 1 d. iki 2012 m. gruodžio 31 d.“,
                                                
                                             
                                                   —
                                                
                                                
                                                   iv papunktyje žodžiai „2011 m. birželio 30 d.“ pakeičiami žodžiais „2012 m. gruodžio 31 d.“,
                                                
                                             
                                                   —
                                                
                                                
                                                   v papunkčio antra pastraipa pakeičiama taip:
                                                   
                                                      „Atitinkamos valstybės narės ne vėliau kaip programos įgyvendinimo metų birželio 30 d. Komisijai pateikia preliminarią laivų, kuriems taikoma stebėjimo programa, bendro sugautų ir į jūrą išmestų žuvų kiekio ataskaitą. Galutinė atitinkamų kalendorinių metų ataskaita pateikiama ne vėliau kaip po tų kalendorinių metų einančių metų vasario 1 d.“,
                                                   
                                                
                                             
                                                   —
                                                
                                                
                                                   pridedamas šis papunktis:
                                                   
                                                               „vi)
                                                            
                                                            
                                                               6.8 punkto antra pastraipa pakeičiama taip:
                                                               „Atitinkamos valstybės narės bandymų ir eksperimentų rezultatus pateikia Komisijai ne vėliau kaip metų, kuriais jie atlikti, rugsėjo 30 d.“ “;
                                                            
                                                         
                                             
                                 
                                       ii)
                                    
                                    
                                       e punkte išbraukiami žodžiai „tiek 2010 m., tiek 2011 m.“;
                                    
                                 
                                       iii)
                                    
                                    
                                       h punkte išbraukiama „2010 m.“
                                    
                                 
                     
         
               2.
            
            
               2 straipsnyje žodžiai „2011 m. birželio 30 d.“ pakeičiami žodžiais „2012 m. gruodžio 31 d.“
            
         3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2011 m. birželio 8 d.
      
         
            Europos Parlamento vardu
         
         
            Pirmininkas
         
         J. BUZEK
      
      
         
            Tarybos vardu
         
         
            Pirmininkė
         
         GYŐRI E.
      
   
   
      (1)  OL C 84, 2011 3 17, p. 47.
   
      (2)  2011 m. balandžio 6 d. Europos Parlamento pozicija (dar nepaskelbta Oficialiajame leidinyje) ir 2011 m. gegužės 17 d. Tarybos sprendimas.
   
      (3)  OL L 347, 2009 12 24, p. 6.
   
      (4)  2009 m. sausio 16 d. Tarybos reglamentas (EB) Nr. 43/2009, nustatantis 2009 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (OL L 22, 2009 1 26, p. 1).
   
      (5)  2011 m. sausio 18 d. Tarybos reglamentas (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (OL L 24, 2011 1 27, p. 1).
   
      (6)  OL L 125, 1998 4 27, p. 1.